Държавен вестник, бр. 99, 2010 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  99
(2) Вносителят съхранява копие от ЕО де­
кларацията за съответствие за срока по ал. 1 
и я предоставя при поискване на органите за 
надзор на пазара. 
(3) При мотивирано искане от органите 
за надзор на пазара вносителят е длъжен да 
предостави техническата документация.
(4) При мотивирано искане от органите 
за надзор на пазара търговецът е длъжен да 
предостави техническата документация и копие 
от ЕО декларацията за съответствие.
Чл. 15. (1) Производителят прилага проце­
дури, чрез които се осигурява съответствие на 
серийното производство.
(2) Производителят предприема необходимите 
действия при промени в проекта на играчката 
или в характеристиките є, както и промени в 
хармонизираните стандарти по чл. 5, ал. 2, чрез 
прилагането на които е постигнато съответстви­
ето на играчката със съществените изисквания.
Чл. 16. Производителят нанася върху всяка 
играчка, която пуска на пазара, партиден или 
сериен номер, както и номер на типа или на 
модела или друг елемент, който идентифицира 
играчката. Когато размерът или естеството на 
играчката не позволява тези данни да бъдат на­
несени върху нея, те се нанасят върху опаковката 
или в документ, който придружава играчката. 
Чл. 17. (1) Производителят нанася върху 
играчката търговското си наименование или 
търговска марка и адрес за връзка. Когато 
размерът или естеството на играчката не поз­
волява тези данни да бъдат нанесени върху нея, 
те се нанасят върху опаковката или в документ, 
който придружава играчката. 
(2) В случай на внос върху играчката, а 
когато това е невъзможно – върху опаковката 
или в документ, който придружава играчката, 
се нанасят и търговското наименование или 
търговската марка и адресът на вносителя.
(3) Посоченият адрес за връзка по ал. 1 
трябва да е само един и да позволява осъщест­
вяване на контакт с производителя.
Чл. 18. Когато играчката е предназначена 
да се предлага на българския пазар, произ­
водителят съставя инструкция за употреба и 
информация за безопасност на български език, 
които придружават играчката. 
Чл. 19. (1) Вносителят или търговецът, 
когато има предположения или достатъчни 
основания, че играчка не съответства на 
съществените изисквания по част втора, не 
пуска/не предоставя тази играчка на пазара, 
докато несъответствието не бъде отстранено. 
(2) Когато играчката представлява риск, 
търговецът информира за това производителя 
или вносителя и органите за надзор на пазара.
(3) Когато играчката представлява риск, 
вносителят информира за това производителя 
и органите за надзор на пазара.
Чл. 20. (1) С цел защита на здравето и 
безопасността на потребителите, когато е 
целесъобразно, предвид рисковете, свързани 
с дадена играчка, производителят или вноси­
телят провежда необходимите разследвания 
и изпитвания на образци от предлаганата на 
пазара играчка и води регистър за жалби/
сигнали/оплаквания, за несъответстващи на 
изискванията за безопасност играчки, както и 
за иззети играчки. 
(2) Производителят или вносителят информи­
ра търговеца за предприетите действия по ал. 1. 
Чл. 21. (1) Производителят или вносителят, 
когато има предположение или достатъчно 
основания, че дадена играчка, пусната на 
пазара, не съответства на приложимото за 
нея законодателство, прилага незабавно ко­
ригиращи действия за привеждане на играч­
ката в съответствие, а когато е необходимо, 
предприема действия за изтеглянето є или за 
изземването є.
(2) Търговецът, когато има предположения 
или достатъчни основания, че дадена играчка, 
предоставена на пазара, не съответства на при­
ложимото за нея законодателство, информира 
незабавно производителя или вносителя да 
предприемат действията, предвидени в ал. 1, 
и когато е необходимо, им сътрудничи. 
(3) В случаите по ал. 1 и 2 съответният 
икономически оператор информира незабавно 
ДАМТН и компетентните органи на другите 
държави членки, в които играчката е била 
предоставена на пазара, като представя необ­
ходимата информация, по-специално за несъ­
ответствието на играчката с изискванията и за 
предприетите мерки. 
Чл. 22. (1) Производителят може писмено 
да упълномощи свой представител за изпълне­
ние на всяко свое задължение по наредбата с 
изключение на задължението за изготвяне на 
техническата документация.
(2) Упълномощеният представител изпълнява 
задълженията, посочени в пълномощното, но 
най-малко следното:
1. при обосновано искане от ДАМТН да 
предостави информацията и документацията, 
необходима за доказване съответствието на 
дадената играчка със съществените изисквания;
2. да сътрудничи на ДАМТН, при поискване, 
при всяко действие, предприето за избягване 
на рисковете, свързани с играчките.
Чл. 23. Вносителят и търговецът осигуряват 
условия на съхраняване и/или за транспор­
тиране на внасяните/предлаганите на пазара 
играчки, които не застрашават съответствието 
им с изискванията на част втора.
Чл. 24. (1) Производителят води регистър, в 
който се вписва всеки икономически оператор, 
на когото е доставил играчки, идентификаци­
онни данни и количество на играчките, дата 
и място на доставката.
(2) Вносителят и търговецът водят регистри, 
които съдържат данните по ал. 1 и информа­
ция за икономическия оператор, от когото са 
получили играчките.